समर्थन मूल्य पर गेहूं बेचने नौ तक पंजीयन व 10 तक होगा सत्यापन
दतिया| समर्थन मूल्य पर गेहूं बेचने के लिए किसानों को पंजीयन कराने के लिए एक और मौका दिया गया है। खाद्य नागरिक, आपूर्ति एवं उपभोक्ता सरंक्षण संचालनालय के आयुक्त ने पंजीयन और किसानों सत्यापन दोनों ही अंतिम तिथि बढ़ा दी है।
इसके तहत पंजीयन नौ मार्च तक होगा, जबकि सत्यापन की तिथि 10 मार्च हो गई है। यहां बता दें कि जिले में जिले में 11 हजार 100 किसानों ने समर्थन मूल्य पर गेहूं बेचने के लिए पंजीयन कराया है। जो कि बीते वर्ष की तुलना में काफी कम है इसलिए अंतिम तिथि बढ़ा दी है। इससे पहले भी एक बार और अंतिम तिथि बढ़ाकर 23 फरवरी की गई थी, लेकिन अब नौ मार्च तक फिर से किसानों का पंजीयन किया जा सकेगा।
hin_Deva hin_Deva hin_Deva